CELEX: 32013R0680
Language: da
Date: 2013-07-15 00:00:00
Title: Rådets forordning (EU) nr. 680/2013 af 15. juli 2013 om ændring af forordning (EU) nr. 1259/2012 om fordeling af fiskerimuligheder i henhold til protokollen om fastsættelse for en periode på to år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Den Islamiske Republik Mauretanien

18.7.2013   
            
            
               DA
            
            
               Den Europæiske Unions Tidende
            
            
               L 195/15
            
         RÅDETS FORORDNING (EU) Nr. 680/2013
   af 15. juli 2013
   om ændring af forordning (EU) nr. 1259/2012 om fordeling af fiskerimuligheder i henhold til protokollen om fastsættelse for en periode på to år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Den Islamiske Republik Mauretanien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den 30. november 2006 vedtog Rådet forordning (EF) nr. 1801/2006 om indgåelse af en fiskeripartnerskabsaftale mellem Det Europæiske Fællesskab og Den Islamiske Republik Mauretanien (1) (»partnerskabsaftalen«).
            
         
               (2)
            
            
               En ny protokol om fastsættelse af de fiskerimuligheder og den finansielle modydelse, der er omhandlet i partnerskabsaftalen (»den nye protokol«), har været anvendt midlertidigt siden den 16. december 2012, datoen for dens undertegnelse, jf. Rådets afgørelse 2012/827/EU (2). Den nye protokol giver EU-fartøjer fiskerimuligheder i de farvande, som fiskerimæssigt hører under Mauretaniens højhedsområde eller jurisdiktion. De fiskerimuligheder, som Unionen har fået tildelt i henhold til den nye protokol, blev fastlagt ved forordning (EU) nr. 1259/2012 (3).
            
         
               (3)
            
            
               I overensstemmelse med artikel 4 i den nye protokol vedtog Den Blandede Kommission EU — Mauretanien, som er nedsat i henhold til partnerskabsaftalens artikel 10, den 20. februar 2013 foranstaltninger, der indebærer en revision af fiskerimulighederne. Foranstaltningerne omfatter bl.a. en omfordeling af fiskerimulighederne mellem kategori 5 (notfartøjer til tunfiskeri) og 6 (stangfiskerfartøjer til tunfiskeri og langlinefartøjer med flydeline).
            
         
               (4)
            
            
               Forordning (EU) nr. 1259/2012 bør derfor ændres. Eftersom Den Blandede Kommissions afgørelse finder anvendelse fra den 20. februar 2013, bør denne forordning træde i kraft umiddelbart efter offentliggørelsen, og den bør anvendes fra den 20. februar 2013 —
            
         VEDTAGET DENNE FORORDNING:
   Artikel 1
   Forordning (EU) nr. 1259/2012 ændres således:
   Artikel 1, stk. 1, litra e) og f), affattes således:
   
               »e)
            
            
               Kategori 5 — Notfartøjer til tunfiskeri
               
                           Spanien
                        
                        
                           17 licenser
                        
                     
                           Frankrig
                        
                        
                           8 licenser
                        
                     
         
               f)
            
            
               Kategori 6 — Stangfiskerfartøjer til tunfiskeri og langlinefartøjer med flydeline
               
                           Spanien
                        
                        
                           18 licenser
                        
                     
                           Frankrig
                        
                        
                           1 licenser«.
                        
                     
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 20. februar 2013.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. juli 2013.
      
         
            På Rådets vegne
         
         V. JUKNA
         
            Formand
         
      
   
   
      (1)  EUT L 343 af 8.12.2006, s. 1.
   
      (2)  Rådets afgørelse 2012/827/EU af 3. december 2012 om undertegnelse på Den Europæiske Unions vegne og midlertidig anvendelse af protokollen om fastsættelse for en periode på to år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Den Islamiske Republik Mauretanien (EUT L 361 af 31.12.2012, s. 43).
   
      (3)  EUT L 361 af 31.12.2012, s. 87.